CELEX: 62016CN0416
Language: fi
Date: 2016-07-27 00:00:00
Title: Asia C-416/16: Ennakkoratkaisupyyntö, jonka Tribunal Judicial da Comarca de Faro (Portugali) on esittänyt 27.7.2016 – Luís Manuel Piscarreta Ricardo v. Portimão Urbis, EM, SA (selvitystilassa) ym.

17.10.2016   
            
            
               FI
            
            
               Euroopan unionin virallinen lehti
            
            
               C 383/4
            
         Ennakkoratkaisupyyntö, jonka Tribunal Judicial da Comarca de Faro (Portugali) on esittänyt 27.7.2016 – Luís Manuel Piscarreta Ricardo v. Portimão Urbis, EM, SA (selvitystilassa) ym.
   (Asia C-416/16)
   (2016/C 383/05)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Judicial da Comarca de Faro
   
      Pääasian asianosaiset
   
   
      Kantaja: Luís Manuel Piscarreta Ricardo
   
      Vastaajat: Portimão Urbis, EM, SA (selvitystilassa), Município de Portimão ja Emarp – Empresa Municipal de Águas e Resíduos de Portimão, EM, SA
   
      Ennakkoratkaisukysymykset
   
   
               1)
            
            
               Sovelletaanko 12.3.2001 annetun neuvoston direktiivin 2001/23/EY (1) 1 artiklaa ja erityisesti sen [1 kohdan] b alakohtaa esillä olevan kaltaisessa tilanteessa, jossa kunnan täytäntöönpanoelimen päätöksen mukaisesti kunnallinen yritys (jonka ainoana osakkeenomistajana on kunta) puretaan, minkä jälkeen sen hoitamista toiminnoista vastaavat osittain kunta ja osittain toinen kunnallinen yritys (jonka toimialaa on muutettu tässä tarkoituksessa ja joka on niin ikään kunnan kokonaan omistama), eli voidaanko katsoa, että tällaisissa olosuhteissa on tapahtunut mainitussa direktiivissä tarkoitettu liikkeen luovutus?
            
         
               2)
            
            
               Onko katsottava, että direktiivin 2001/23/EY 2 artiklan 1 kohdan d alakohdassa tarkoitettu työntekijän käsite kattaa työntekijän, joka ei tosiasiallisesti työskentele (erityisesti sen vuoksi, että hänen työsopimuksestaan johtuvien velvoitteidensa täyttäminen on keskeytynyt), ja että siten työsopimuksesta johtuvat oikeudet ja velvoitteet siirtyvät luovutuksensaajalle mainitun direktiivin 3 artiklan 1 kohdan mukaisesti?
            
         
               3)
            
            
               Onko hyväksyttävää, jos sitä pidetään unionin oikeuden mukaisena, että työntekijöiden siirtymiselle liikkeen luovutuksen yhteydessä asetetaan rajoituksia etenkin työsuhteen tyypin tai keston perusteella, kuten erityisesti RJAEL:n (2) 62 §:n 5, 6 ja 11 momentissa säädetyn kaltaisia rajoituksia?
            
         
      (1)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL 2001, L 82, s. 16).
   
      (2)  Paikallista yritystoimintaa ja paikallishallintojen osakeomistuksia koskeva säännöstö